3. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 9982 της 6/16 Φεβρ. 1957 Περί τροποποιήσεως της υπ’ αριθ. 60843/1956 αποφάσεως «περί ρυθμίσεως των εκ του άρθρ. 4 του Ν.Δ. 3523/56 προκυπτόντων ζητημάτων». Έχοντες υπ’ όψει τας διατάξεις του άρθρ. 4 του Ν.Δ. 3523/1956 «περί οργανώσεως της διανομής της ηλεκτρικής ενεργείας» τροποποιούμεν την εις εκτέλεσιν του άρθρου τούτου εκδοθείσαν υπ’ αριθ. 60843/56 της 6ης   Σεπτ. 1956 ημετέραν απόφασιν  Σελ. 224,58(α) ΟΑ-12 «περί ρυθμίσεως των εκ του άρθρ. 4 του Ν.Δ. 3523/1956 προκυπτόντων ζητημάτων» (Εφημερίς της Κυβερνήσεως, τεύχ. Β΄ φύλλον 187 της 18ης Σεπτ. 1956, διόρθωσις ημαρτημένων εν τω αυτώ τεύχει, φύλλον 212 της 18ης Οκτ. 1956), ως ακολούθως: Ι-ΙΙ.(Αντικαθίσταται το πρώτον εδάφιον της παρ. 3 άρθρ. 4 και το τελευταίον εδάφιον της παρ. 4 άρθρ. 4 της υπ’ αριθ. 60843/1956 αποφάσεως Υπουργού Βιομηχανίας). ΙΙΙ.Η εν παρ. 1 του άρθρ. 5 της υπ’ αριθ. 60843/ 1956 ημετέρας αποφάσεως προθεσμία προς υποβολήν των αντιρρήσεων της Δ.Ε.Η. ορίζεται τρίμηνος από της κοινοποιήσεως αυτή των στοιχείων της ηλεκτρικής επιχειρήσεως ή εκμεταλλεύσεως. Αντιρρήσεις της Δ.Ε.Η. μη υποβληθείσαι εντός της ως ανωτέρω τριμήνου προθεσμίας από της κοινοποιήσεως αυτή των στοιχείων της ηλεκτρικής επιχειρήσεως ή εκμεταλλεύσεως, θεωρούνται εμπροθέσμως υποβληθείσαι, εφ’ όσον ήθελον υποβληθή εντός προθεσμίας τριάκοντα ημερών από της δημοσιεύσεως της παρούσης. IV.Εκ της διορθώσεως ημαρτημένων εν σελίδι 1602 του τεύχ. Β΄ της Εφημερίδος της Κυβερνήσεως (φύλλον 212 της 18ης Οκτ. 1956), η υπό στοιχ. 3, εκ παραδρομής περιληφθείσα, θεωρείται ως μηδέποτε γενομένη. V.Η ισχύς της παρούσης αποφάσεως ανατρέχει από της ισχύος της υπ’ αριθ. 60843/1956 ημετέρας αποφάσεως. Διαφοραί, προκύπτουσαι κατά τον υπολογισμόν οφειλομένης πληρωμής δι’ επί έλαττον διαφοράν των προ της δημοσιεύσεως της παρούσης μηνών, διακανονίζονται κατά τον υπολογισμόν της οφειλομένης πληρωμής κατά τους επομένους μήνας. Η παρούσα απόφασις θέλει δημοσιευθή δια της Εφημερίδος της Κυβερνήσεως. 13.Δ.θ.3 Διανομή Ηλεκτρικής Ενέργειας 